b'\n_START_ARTICLE_\nIvan Gorjup (politik)\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je kon\xc4\x8dal v rojstnem kraju. Leta 1880 se je poro\xc4\x8dil in preselil na Op\xc4\x8dine, kjer je imel hotel. Po o\xc4\x8detovem zgledu se je vklju\xc4\x8dil v krog dru\xc5\xa1tva Edinost ter bil v letih 1893, 1897, 1900 in 1906 izvoljen v tr\xc5\xbea\xc5\xa1ki ob\xc4\x8dinski svet. Boril se je za pravice Slovencev. Bil je tudi odbornik in dve leti predsednik dru\xc5\xa1tva Edinost. Leta 1894 je sodeloval pri ustanovitvi tr\xc5\xbea\xc5\xa1ke Kmetijske dru\xc5\xbebe in bil ve\xc4\x8d let njen predsednik. Bil je tudi odbornik Tr\xc5\xbea\xc5\xa1ke hranilnice in posojilnice ter soustanovitelj Jadranske banke in tiskarne Edinost.'